Oprindeligt ville Orwell have kaldt romanen ''The Last Man in Europe'', men hans forlægger, Fredric Warburg, foreslog en ændring af markedsføringsmæssige grunde – hvilket Orwell gik med til.<ref>Crick, Bernard. Introduction to ''Nineteen Eighty-Four'' (Oxford: Clarendon Press, 1984)</ref> Grunden til dens nuværende titel kendes ikke helt præcist. Måske byttede Orwell blot rundt på de to sidste tal i det år, hvori han skrev bogen (1948), som angivet i en engelsk udgave af [[Kammerat Napoleon]].<ref name=harcourt>Introduction to ''Animal Farm and 1984'' by Christopher Hitchens, {{ISBN|978-0-15-101026-4}}; p. x (Houghton Mifflin Harcourt, 2003)</ref> Eller han henviser muligvis til 100-året for den britiske [[socialisme|socialistiske]] intellektuelle organisation ''The Fabian Society'', der blev grundlagt i 1884. Måske henviste han til [[Jack London]]s roman ''[[Jernhælen (roman)|Jernhælen]]'' (originaltitel ''The Iron Heel''), hvori den politiske bevægelse når sin magts tinder i 1984, til [[G.K. Chesterton]]s ''The Napoleon of Notting Hill'' (der også foregår i 1984) eller til et digt af hans første hustru, [[Eileen O'Shaughnessy]], ''End of the Century, 1984''.
Litteratur Kunst Kultur